AIŠKINAMASIS RAŠTAS

Dėl Molėtų rajono savivaldybės dalyvavimo pilotiniame modelyje „Bendra priešgaisrinės saugos užtikrinimo sistema – kokybiška ir patikima pagalba nelaimės atveju“, pritarimo jungtinės veiklos sutarties sudarymui ir įgaliojimų suteikimo

1. Parengto tarybos sprendimo projekto tikslai ir uždaviniai:

Sprendimo projekto tikslai:

* 1. pritarti Molėtų rajono savivaldybės dalyvavimui pilotiniame modelyje „Bendra priešgaisrinės saugos užtikrinimo sistema – kokybiška ir patikima pagalba nelaimės atveju“ (toliau – Pilotinis modelis), pagal kurį būtų konsoliduota Valstybinės priešgaisrinės gelbėjimo tarnybos (toliau – VPGT) ir Molėtų rajono ugniagesių tarnybos (toliau – Molėtų UT) veikla, VPGT perimant Molėtų UT materialinius ir žmogiškuosius išteklius bei funkcijas, nustatytas Lietuvos Respublikos priešgaisrinės saugos įstatyme;
	2. pritarti Jungtinės veiklos sutarties sudarymui tarp Lietuvos Respublikos vidaus reikalų ministerijos, Priešgaisrinės apsaugos ir gelbėjimo departamento prie Vidaus reikalų ministerijos ir Molėtų rajono savivaldybės.
1. Siūlomos teisinio reguliavimo nuostatos:

Sprendimu teisinio reguliavimo nuostatos nenustatomos.

1. Laukiami rezultatai:

Konsoliduojant valstybinės priešgaisrinės gelbėjimo tarnybos ir Molėtų rajono ugniagesių tarnybos veiklą, bus užtikrintas kokybiškas valstybinės (valstybės perduotos savivaldybėms) priešgaisrinės saugos funkcijos vykdymas ir jos tęstinumas. Sutarties šalys, kooperuodamos savo patirtį, darbą, žinias, finansinius, materialinius ir techninius išteklius, bendradarbiaus, siekdamos kokybiškai įgyvendinti Pilotinį modelį.

4. Lėšų poreikis ir jų šaltiniai:

 Lėšų poreikio nėra.

1. Kiti sprendimui priimti reikalingi pagrindimai, skaičiavimai ar paaiškinimai:

Molėtų rajono savivaldybės administracija (toliau - Administracija) 2022 m. gruodžio 5 d. raštu Nr. B22-2309 „Dėl pilotinio modelio“ sutiko dalyvauti ir Bandomojo modelio įgyvendinimui sudarė darbo grupę. Priešgaisrinės apsaugos ir gelbėjimo departamentas prie Vidaus reikalų ministerijos 2022 m. gruodžio 9 d. raštu Nr. 9.4-2787/2022 (3.64 E) „Dėl pilotinio modelio“ informavo, kad šiam tikslui planuoja sudaryti darbo grupę pilotiniam modeliui pasirengti ir patvirtinti priemonių įgyvendinimo planą. Šiuo metu Jungtinės veiklos sutarties projektas yra šalių suderintas ir teikiamas Molėtų rajono savivaldybės tarybai pritarti.